**Bubamara i krijesnica (U 192)**

Kako možemo paziti da ne zalutamo i ne izgubimo se? Paziš li ti da ne odlutaš?

Što moraš uvijek znati? Znaš li svoju adresu?

Danas čitamo o jednoj bubamari koja se zaigrala i nije znala pronaći put do svoga doma jer je pao mrak.

Otvorimo udžbenik na 192. stranici.

Prepoznaj je li ovo priča, pjesma ili igrokaz? Tko su likovi u igrokazu?

Pogledaj koliko koji lik govori u ovom igrokazu. Što misliš, tko je glavni lik?

Pročitaj najprije cijeli igrokaz.

Znaš li sada tko je glavni lik? (bubamara) Kako joj je ime? (Bara)

Čitaj igrokaz dio po dio. Riješi prvih 10 zadataka u udžbeniku.

Piši pažljivo i uredno, odgovaraj potpunim rečenicama.

Sutra ćeš vježbati izražajno čitati ovaj igrokaz, sutra ćeš riješiti i preostale zadatke.

Uživaj u čitanju! Zamišljaj kako bubamara razgovara sa svojim prijateljima.